Prienų rajono savivaldybės tarybai

**SPRENDIMO ,,DĖL PRIENŲ RAJONO SAVIVALDYBĖS SENIŪNAIČIŲ RINKIMŲ ORGANIZAVIMO TVARKOS APRAŠO PATVIRTINIMO“ PROJEKTO**

**AIŠKINAMASIS RAŠTAS**

2020-02-

**Sprendimo projekto tikslai:**

Teikiamu sprendimo projektu siekiama patvirtinti naują Prienų rajono savivaldybės seniūnaičių rinkimų organizavimo tvarkos aprašą (toliau – Aprašas), atitinkantį galiojančias Lietuvos Respublikos vietos savivaldos įstatymo nuostatas.

**Uždaviniai:**

Tinkamai reglamentuoti seniūnaičių rinkimų organizavimo tvarką.

**Siūlomos teisinio reguliavimo nuostatos:**

Remiantis Lietuvos Respublikos vietos savivaldos įstatymo 33 straipsniu, sprendimo projektu įtvirtinami pagrindiniai pakeitimai: seniūnaičių rinkimo būdas nepriklauso nuo gyventojų skaičiaus seniūnaitijoje, nebelieka iki šiol galiojančios nuostatos, kad „Seniūnaitį atšaukia iš pareigų savivaldybės administracijos direktorius, jeigu seniūnaičiu nepasitikėjimą pareiškia seniūnas motyvuotu teikimu ar ne mažiau kaip 5 procentai seniūnaitijos gyventojų, turinčių teisę rinkti seniūnaitį“, numatyti trys seniūnaičių rinkimų būdai: buvo numatyta, kad seniūnaičiai renkami atviru balsavimu gyventojų susirinkime; numatyti dar du būdai: gyventojams balsuojant raštu arba elektroninių ryšių priemonėmis savivaldybės interneto svetainėje. Apraše buvo numatyta, kad seniūnaičiai renkami 4 metams, bet ne ilgiau negu iki išrinkus Savivaldybės tarybą surengtuose seniūnaičių rinkimuose bus išrinktas seniūnaitis. Pakeitimas – jeigu seniūnaitis išrenkamas naujuose rinkimuose likus ne daugiau kaip metams iki savivaldybės tarybos rinkimų, artimiausiuose seniūnaičių rinkimuose toje seniūnaitijoje seniūnaitis nerenkamas ir tokio seniūnaičio kadencija trunka iki kitų seniūnaičių rinkimų, tai yra ilgiau negu 4 metus. Papildytas sąrašas asmenų, kas negali būti renkamas į seniūnaičius.

**Laukiami rezultatai:**

Aprašas atitiks galiojančius teisės aktus.

**Lėšų poreikis ir šaltiniai:**

Nėra.

**Kiti sprendimui priimti reikalingi pagrindimai, skaičiavimai ar paaiškinimai:**

Savavaldybės tarybos sprendimo projektas parengtas atsižvelgus į Lietuvos Respublikos Seimo 2020 m. lapkričio 10 d. priimtą Lietuvos Respublikos vietos savivaldos įstatymo Nr. I-533 4, 7, 12, 13, 14, 15, 16, 19, 20, 24, 26, 27, 29, 32, 32-1, 33, 35-1, 53 straipsnių, devintojo skirsnio pakeitimo ir Įstatymo papildymo 15-1 straipsniu įstatymą.

**Lyginamasis variantas:**

Vadovaujantis Lietuvos Respublikos teisingumo ministro 2013 m. gruodžio 23 d. įsakymu Nr. 1R-298 ,,Dėl Teisės aktų projektų rengimo rekomendacijų patvirtinimo“ patvirtintų Teisės aktų projektų rengimo rekomendacijų 114 punktu, projekto lyginamasis variantas nerengiamas.

Skyriaus vedėja Vytautė Draugelytė